《送花状元诏许归娶》
明代·练子宁

三月都门莺乱啼，郎君春色上朝衣。潘生况拟供调膳，张敞仍须学画眉。

南陌酒香银瓮熟，西湖月朗画船归。极知身负君恩重，莫遣心随粉黛移。

作者简介：（?—1402）明江西新淦人，名安，以字行。洪武十八年进士。授修撰，历迁工部侍郎。建文时，与方孝孺并见信用，改吏部左侍郎，寻拜御史大夫。燕王起兵，李景隆北征屡败，子宁请诛之，不听，因大哭求死。燕王即位，缚子宁至，语不屈，被磔死，并遭灭族之祸。有《金川玉屑集》。